Eksoplaneetta
Eksoplaneetta on aurinkokuntamme ulkopuolella sijaitseva eli ekstrasolaarinen planeetta. Ensimmäinen varmistettu eksoplaneetta löydettiin vuonna 1992, ja toukokuussa 2016 löydettyjen planeettojen määrä oli jo 3 300. Lisäksi Nasan Kepler-avaruusteleskooppi on havainnut yli 4 700 eksoplaneettaehdokasta, jotka odottavat lisähavaintoja ennen löytöjen varmistamista.
Beta Pictoris b
Vuonna 2014 Beta Pictoris b:stä tuli ensimmäinen eksoplaneetta, jonka vuorokauden pituus oli määritetty. Pituudeksi määritettiin vain 8 tuntia, mikä on huomattavasti vähemmän kuin yhdelläkään aurinkokunnan planeetoista. Tuloksen mukaan planeetta pyörii päiväntasaajallaan 100 000 kilometrin tuntinopeudella.